FBB sommerstevne den 8. – 11. juli 2016. Audnastrand.

Ved Carsten Hjorth Pedersen, daglig leder af Kristent Pædagogisk Institut, [www.kpi.dk](http://www.kpi.dk)

**Gaven og opgaven med at oplære børn og unge i den kristne tro**

**Med afsæt i LLK og ”oplæringspyramiden” ser vi på oplæringens indhold og form, forholdet mellem ordene og det levede liv samt på forskellen mellem barnetro og voksentro i trosoplæringen**

**Dåben, troen, oplæringen**

CA: ”Om dåben lærer de, at den er nødvendig til frelse, og at Guds nåde tilbydes ved dåben, og at børn bør døbes, idet de, når de ved dåben er overgivet til Gud, tages til nåde af ham.”

Troen er tillid til Gud og personligt fællesskab med ham. Troen bor derfor ikke et bestemt sted i mennesket, men har med hele personligheden at gøre: samvittigheden, det ubevidste og det bevidste, tanke, vilje og følelse, krop og ånd. Afhængigt af alder og modenhed vil troen få sansbare *udtryk* i ord, holdninger og handlinger, som i øvrigt kan og bør belyses af religionspsykologien. Men troen selv er et Guds under.

Det grundlæggende i gudsforholdet er nemlig *ikke at gøre, men at være*. Det gælder både børn og voksne. Det er derfor til lige så stor ære for Gud, når et barn tillidsfuldt beder til ham, som når en verdensevangelist forkynder om ham.

**Det levede liv**

Oplæringen kan ikke adskilles fra det levede kristenliv med dets sejre og nederlag. Børn oplæres i højere grad gennem *ord, som virkeliggøres i voksenliv*, end gennem ord alene. Derfor er det vigtigt for børn, at det, voksne siger, svarer til det, de viser i livet.

Siden syndefaldets dag har Gud udelukkende haft faldne og begrænsede mennesker som sine formidlere og forvaltere på jorden. Også her er mennesker et uransageligt miks af muligheder og mangler, hvad angår pædagogiske evner, kontaktmuligheder, indlevelses- og formuleringsevner, handlinger og kærlighed, som alle er af betydning for oplæringen. Men Guds Ånd er den eneste livgiver.

**Oplæringens indhold**

Bibelsk oplæringstradition kan samles om to centre:

1. Børnene skal høre om *Guds handlinger* i historien, som de fremstilles i både Gammel og Ny Testamente (jf. 5 Mos 32,7 og Sl. 78,3-4). *Bibelhistorie.*
2. Børnene skal lære *Guds vilje* at kende, som den fremstilles både i Gammel og Ny Testamente, både i lov og evangelium (jf. 5 Mos 6,1-2; 6-7 og Matt 28,18-20). *Katekismus-stof.*

**Oplæringens former**

Den kristne oplæring har flere udtryksformer. Her vil jeg nævne syv:



Oplæringens syv hovedformer bør ikke adskilles fra hinanden. Den ene form vil rumme elementer af de seks andre. Ideelt set bør de alle syv findes og virke sammen i børnenes liv.

**Barnetro og voksentro**



* *Konkret og abstrakt opfattelse*
* *Følelser og tanker*
* *Fantasi og virkelighed*
* *Nutid og fortid/fremtid*

**Hvad er troen?**

* For barnet er troen noget altovervejende konkret, knyttet til konkrete handlinger i hverdagen samt til konkrete, handlingsmættede fortællinger, mens troen for den voksne er et uransageligt miks af noget konkret og abstrakt.
* Troen er i høj grad knyttet til barnets følelsesliv og mindre til dets tankeliv, som fortsat er under opbygning. Barnet reagerer derfor også spontant i troens verden, mens den voksne søger en individuel balance mellem spontanitet og refleksivitet.
* Børns veludviklede fantasi indebærer, at især fortælling af bibelhistorie går rent ind. Barnet er hurtigt i stand til at danne sig billeder af det fortalte og får hurtig tillid til, at alt det fantastiske, der fortælles om Gud, er sandt. På dette felt er barnets tro forbilledlig for den voksne.
* Den kristne påvirkning af barnet skal ikke dyrke hverken fortid eller fremtid i det lille barns liv. Vi bør tage afsæt i barnets nutids-erfaringer. Er der en aktuel erfaring af skyld, kan den bruges som springbræt. Er der en nutidserfaring af Guds godhed, så sæt lys på den.

**Det mørke og alvorlige hører livet til**

1) Fordi selve livsvirkeligheden – som børn skal lære at leve i – rummer alvor, ondskab og vanskeligheder. Vi svigter børnene, hvis vi sniger os uden om det tunge og mørke, som de og vi møder.

2) Fordi Guds ord – som graver langt dybere end vores erfaring – fastholder såvel det glædelige som det smertelige, såvel det forståelige som det uforståelige, såvel Guds nåde som Guds vrede.

Det handler om at være sandheden tro i kærlighed. Også over for børn.

**Sygdom, smerte og død**

”Et godt råd lyder, at vi må fortælle børn så meget om livets sammensathed, at de kan indpasse stadig nye livserfaringer ind i det samlede billede af troen – men ikke så meget, at vi tager livsmodet fra dem. Vi har dog ikke altid mulighed for at vælge, hvornår barnets skal konfronteres med store vanskelige forhold. Hvis barnet oplever alvorlig sygdom, kriser, ondskab, ulykker eller død, så må vi hjælpe dem i deres smerte – midt i vores egen smerte over, at de så tidligt skulle møde så mørke sider af livet.” (Birgitte Kjær)

**Frelse og fortabelse**

Når vi skal tale sandt og godt med børnene om frelse og fortabelse, er det særlig vigtigt at være i god kontakt med børnene, så vi fornemmer hvor meget, vi skal sige til denne aldersgruppe. Også små børn skal møde temaet – eller de bringer det selv på banen – men jo ældre børnene bliver, desto dybere kan vi tale om det.

I den forbindelse er det vigtigt at vide, at talen om den dobbelte udgang ofte aktiverer en dybtliggende separationsangst hos især små børn, dvs. angsten for at blive adskilt fra far og mor.

**Mød barnet med en moden tro**

At troen er moden vil ikke sige, at den er stærk og brillant. Det betyder derimod, at du gennem vedvarende omgang med Gud i ordet og bønnen, trænger dybere ind i den uendeligt store hemmelighed, som evangeliet er. Den betyder også, at du lever i en sund spænding mellem lys og mørke. Det har børn brug for at møde.